“พิชญ์” เสียวสันหลัง ตลท.เร่งตรวจสอบความผิดปกติหุ้น JAS
“พิชญ์” เสียวสันหลัง ตลท.เร่งตรวจสอบความผิดปกติหุ้น JAS
22 ก.ย. 2559

นางเกศรา มัญชุศรี กรรมการและผู้จัดการ ตลาดหลักทรัพย์แห่งประเทศไทย (ตลท.) เปิดเผยว่า ตามที่มีกระแสข่าว ตลท.กำลังติดตามตรวจสอบความเคลื่อนไหวของราคาหุ้น บริษัท จัสมิน อินเตอร์เนชั่นแนล จำกัด (มหาชน) หรือ JAS ที่มีความผิดปกติว่า ตลท.จะเข้าตรวจสอบการซื้อขายหลักทรัพย์ที่มีความเคลื่อนไหวผิดปกติ หรือปริมาณการซื้อขายที่มากกว่าปกติอยู่แล้ว ไม่ใช่เพียงกรณีของ JAS และอาจสอบถามไปยังบริษัทจดทะเบียนถึงความเปลี่ยนแปลงที่เกิดขึ้น
ทั้งนี้ หากตรวจสอบพบว่ามีความผิดปกติเกิดขึ้นจริง ทาง ตลท. ก็จะส่งเรื่องต่อให้กับทางสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อให้มีการตรวจสอบเชิงลึกต่อไป
“เรามีการตรวจสอบอยู่ทุกๆวันอยู่แล้วซึ่งหากมีอะไรผิดปกติ ไม่ใช่เพียงปริมาณการซื้อขายอย่างเดียวเราก็คงต้องดูอย่างอื่นประกอบด้วย หากผิดปกติเราก็จะเข้าไปตรวจสอบ ซึ่งเราไม่ได้มีการไปเจาะจงกับบริษัทไดบริษัทหนึ่ง ซึ่งเราก็เป็นเพียงด่านแรกหลังจากนั้นก็จะเป็นทาง ต.ล.ท. ที่จะเข้าไปตรวจเชิงลึกว่าผิดจริงหรือไม่”นางเกศรา กล่าว
                